11-28-tender_1.jpg (78.05 KiB) 3690 keer bekeken
HS 2 acryl op canvas 30x30 cm.jpg (290.37 KiB) 3597 keer bekeken
Nageschilderd vMaris acryl opcanvas 60x40cm.JPG (334.35 KiB) 3532 keer bekeken
IMG_1130.JPG (252.69 KiB) 3390 keer bekeken Art nr. CL-1680
Ontwerp klokradio met LED-display en infrarood snooze / sleep, waardoor je snoozet met één enkele golf. PLL-radio met huidige radiostations.
Batterij back-up Ja
EAN Item/Giftbox 8711658431772 'n Bekkersdal marathon en ander voorkamerstories
Illustrator: Fred Mouton
Sowat agtien maande voor sy dood, in April 1950, het Herman Charles Bosman die ambisieuse voorkamerstories-projek aangepak, wat behels het dat hy elke week 'n 2 000 woorde lange storie moes lewer vir die nuusblad The Forum, wat as 'n komiese teenwig vir die ernstiger nuusgebeure gedien het. Volgens Lily Rabkin, 'n tydgenoot van Bosman, was die Voorkamerstories die platform waar Bosman se komiese vermoëns 'tot volle wasdom gekom het'. Bosman het self aan Rabkin gesê dat dit 'die beste werk [is] wat [hy] ooit gelewer het'.
'n Bordjie vergifnis en ander verhale
Anzil Kulsen (samesteller)
'n Bordjie Vergifnis En Ander Verhale is 'n bundel kortverhale wat saamgestel is uit die beste verhale wat ingeskryf is in die LAPA/Kuier kortverhaalwedstryd.
Bekendes soos Christo Davids, Denise Newman, Johrné van Huyssteen en Amy Kleynhans het ook elkeen 'n kortverhaal bygedra.
Hierdie omvangryke versameling van die bekende en gewilde Nataniël se verhoogverhale is die ideale geskenk! Nataniël is een van Suid-Afrika se meester-storievertellers op die verhoog. Sy unieke stem en styl, sy spitsvondige en skerpsinnige humor, sy deernis vir die verskoppelinge en verstotelinge, dit alles maak hom 'n belangrike stem in ons kultuur en samelewing.
Die versameling sluit in byna al sy verhale (Afrikaans en Engels) uit ouer bundels wat reeds deur die jare uit druk geraak het (Oopmond, Rubber, Maria Maria, Tuesday, Kaalkop 2, When I was), sowel as 10 nuwe stories.
'Daar is nie die minste twyfel nie, hierdie manuskrip móét gepubliseer word
... selde nog het 'n manuskrip my soveel bevrediging gebied soos hierdie
een,' skryf Francois Smith in sy leesverslag oor hierdie debuutbundel
kortverhale. Dit is 'n boek oor ontheemding, terugkeer, die saamleef met
verlies. In die storie 'Die mobile' raak 'n vrou, self sterwend aan kanker,
obsessief betrokke by die lot van vigslyers, verwaarloos alle verhoudings
met geliefdes, en skaar haar, in haar verbete stryd teen korrupte en
ellendige amptenare, by die geledere van die dooies
As die Cape Flats kon praat
Brian Fredericks, 'n aangrypende nuwe stem, skryf met nege kortverhale 'n wêreld oop in die Cape Flats. In “Green Eyes” probeer 'n exgangster
wegbreek van sy vorige lewe van vuurwapens en wraak.
In “Moenie mense judge nie” gaan kuier 'n jong outjie by sy neef Denzil in Elsies, en besef watter paaie sy eie pa jare gelede geloop het.
En in “Baksteen vir baksteen” word 'n jong man ná twee jaar uit die tronk ontslaan.
Keuses is 'n belangrike leitmotief in die verhale, maar ook die noodlot.
Fredericks werp lig op 'n komplekse wêreld waar die grens tussen reg en verkeerd heeltyd verskuiwe, maar bowenal het hy 'n sonderlinge
insig in die feilbaarheid maar ook die broosheid van menswees.
Karakters kry lewe op papier, en maak jou opnuut na die wêreld om jou en in jou kyk.
Met dié bundel kortverhale vestig Fredericks hom as nuwe baanbreker in die Afrikaanse kortkuns.
'n Kinderlose ma op 'n Griekse eiland, die helder kleure vir háár oë grys. 'n Tuisnywerheid-bakker trek sy mansklere uit, word Aisha en skik sy kopdoek voor sy aflewerings; by die tuisnywerheid beloer twee seuns mekaar oor die lemon meringues. Op 'n brandstapel sterf 'n jong heilige. Die deurlopende draad: Wat het gebeur op die vlammenag? Verwikkelde verhale vorm 'n onthutsende eenheid in Nicole Jaekel Strauss se tweede bundel.
In hierdie vertellinge is oom Goliat Tross, oftewel oom Gollie of kortweg sommer oom Goltros aan die woord. Hy het heelwat te sê oor die eienaardige mense van Verneukpan en die eienaardighede wat hulle doen en sê. Daar is stories oor oom Goltros se ontmoetings met spoke, die moelikheid wat hy as 'outerlink op die banke' met verkeerde mense het, mouters wat gaan staan of te vinnig ry, en dan is daar nog die drank ook.
Herman Lategan, Saamgestel deur Amanda Botha
Herman Lategan is 'n flaneur van Seepunt. Wanneer hy voetslaan in die strate is hy 'n toeris in die demi-monde, 'n landskap van vlees en bloed. Hy swerf tussen bergies, dwergies, fopdossers, kerkmuise, nagblomme, laventelhane en ontheemdes. Hy lê die mens en homself tot op die been bloot.
Die karakters in sy stories, almal ongelooflik en eg, is almal van ons. Vroue wat swaar dra aan die verlies van blink verledes. Jong mans wat kaalbolyf dagga rook in Houtbaai, waar die 'skyn van voorstedelike rustigheid' die res van ons flous, maar nie vir Herman nie, want hy sien onder die oppervlak 'gluip iets wilds, soms sinister, maar ook opwindend.' Hy het 'n oog vir wat fout en uit plek en koddig en belaglik en mooi is, en vir wat snaaks en bisar is.
Lesers van Rapport het lank gevra vir 'n versameling van die beste rubrieke uit Herman se weeklikse Woorde wat wip. Hier ís hulle nou, oordeelkundig gekeur deur Amanda Botha. As pasella is daar 'n tweede afdeling: 'n poespas van sy sielvolle, melancholiese stories.
Danksy sy eiesoortige taalgevoel, verontrustende derde oog, aweregse blik op randeiers, en fyn humoristiese vergrootlas op die lewe, is elke vinjet 'n chiaroscuro van sonlig en donkermaan. Hierdie tydlose bundel kan jy stadig en sorgsaam soos 'n literêre smulpaap verorber. Lanklaas was daar sulke eensame beskrywings van die mens se oerverlange.
"In hierdie debuutbundel word die eenheid wat deur die onderlinge verband tussen die afsonderlike verhale geskep word, as versterkende tegniek ingespan. Dit vorm nie net tematies 'n eenheid nie maar vertoon 'n terugkerende ooreenkoms van situasie en karakters, byvoorbeeld twee susters waarvan een mooier en inkenniger is, 'n familie se sieklik geykte uitdrukkings en maniërismes, 'n problematiese verhouding met die ma, geskeide en hertroude ouers, die ma se verknogtheid aan haar honde, lesbiese verbintenisse, mislukte of betekenislose verhoudings, siellose seksuele ervarings, onmag om deel van die konvensionele gesins- en familieopset te word.
Een keurder beskryf die verhale as stilisties en tegnies knap, met 'sterk en sprankelende dialoog en beeldryke milieuskildering'."
Abraham H. de Vries (Samesteller)
Die sewende hersiene uitgawe van hierdie standaardwerk en bekende bloemlesing wat al baie lank beskou word as die barometer van die kortverhaalgenre in Afrikaans. Die nuwe uitgawe sluit 133 verhale van 81 skrywers in.
Daar is min mense wat 'n storie soos Jan Spies kan vertel.
Die Antie met Die Pienk Rok en Ander Stories is 'n keur uit sy humoristiese vertellings in Pilatus tot molshoop, Poort deur die koue, Profeet met kondensmelk en Pille vir servette.
Maak opnuut kennis met onvergeetlike karakters soos Maans Maanse, sersant Jônie Louw en pater Hoeflies wat ietsie neem vir die koue in 'n poort naby Kenhardt, Orrelkosie wat 'n halwe dag neem om te verduidelik hoe om 'n pil in 'n hoender se keel af te kry, Hábakuk en sy blik kondensmelk en die leerlingverpleegstertjie wat 'n plan bedink om die oumense se valstande skoon te maak.
Die Antie met Die Pienk Rok en Ander Stories sluit vele gunstelinge in.